cyanic-selkie/wikianc huggingface dataset:
Elche CF
Elche Club de Fútbol, biežāk zināms vienkārši kā Elche, ir Spānijas futbola klubs no Elčas, pilsētas Alakantas provincē, Valensijas apgabalā. Klubs ir dibināts 1923. gadā, apvienojoties vairākiem pilsētas futbola klubiem. Pašlaik spēlē Spānijas futbola čempionāta Pirmajā divīzijā (La Liga). Mājas spēles komanda aizvada Martinesa Valero stadionā, kura ietilpība ir 33 732 skatītāju vietas.
Spānijas futbola līgu sistēmā sāka spēlēt 1929. gadā. 1934. gadā sasniedza Otro divīziju. Pirmoreiz La Liga iekļuva 1959. gadā. Augstākais sasniegums Spānijas augstākajā līgā ir 5. vieta 1963.—1964. gada sezonā. 1969. gadā iekļuva Spānijas kausa izcīņas finālā, kur piekāpās Bilbao "Athletic". Komanda ir divas reizes uzvarējusi Otrajā divīzijā.
Jānis Bulis
Jānis Bulis (dzimis Ludzas novada Brigos) ir Romas katoļu Rīgas metropolijas Rēzeknes-Aglonas diecēzes bīskaps, ordinēts 22.05.1977, nominēts 08.05.1991., konsekrēts kā Liepājas diecēzes bīskaps 24.06.1991., nominēts kā Rēzeknes-Aglonas diecēzes bīskaps 07.12.1995., Rēzeknes-Aglonas diecēzes bīskaps no 06.01.1996.
Biogrāfija
Jānis Bulis dzimis 1950. gada 17. augustā Latgalē, Ludzas novada Brigu pagasta Brigos Barisu mājās. Iegūstot vidējo izglītību, 1972. gadā iestājies Rīgas Metropolijas Romas katoļu Garīgajā Seminārā, kuru beidzis 1977. gadā un tā paša gada 22. maijā Rīgas Svētā Jēkaba katedrālē kardināls, toreiz vēl bīskaps Julijans Vaivods Jāni Buli ordinējis par priesteri. Primīcijas dievkalpojums noticis 1977. gada 5. jūnijā Brigu Vissvētās Trīsvienības draudzē, sprediķojot priesterim Pēterim Onckuļam, kā arī piedaloties priesteriem Pēterim Andžānam, Pēterim Vucinam, Henrikam Vilkam, Staņislavam Adamovičam, Antonam Jonikānam, Antonam Kivlinīkam, Pāvilam Zeilei, Antonam Boldānam. Pārzina latviešu, poļu un krievu valodas, daļēji lietuviešu valodu.
74 (skaitlis)
74 (septiņdesmit četri) ir naturāls skaitlis, kas veselo skaitļu rindā atrodas starp 73 un 75. Gada septiņdesmit ceturtā diena ir 15. marts (garajā gadā 14. marts).
Romiešu skaitļu sistēmā septiņdesmit četri tiek pierakstīts šādi — LXXIV, bet binārajā skaitīšanas sistēmā septiņdesmit četri ir 10010102, oktālajā skaitīšanas sistēmā — 1128 un heksadecimālajā skaitīšanas sistēmā — 4A16. Septiņdesmit četri ir pāra skaitlis.
Ķīmisko elementu periodiskā tabulā septiņdesmit četri ir volframa (W) atomskaitlis.
Teruo Nimura
Teruo Nimura (ja; dzimis ) ir bijušais japāņu futbolists, bijis Japānas futbola izlases dalībnieks.
Nacionālā izlase
!Kopā||5||0
Dņepras limāns
Dņepras limāns (uk) ir atvērts iesāļš saldūdens līcis Melnās jūras ziemeļdaļā pie Dņepras ietekas jūrā. Izvietojies starp kontinenta krastu ziemeļos un Kinburna pussalu dienvidos. Stiepjas austrumu—rietumu virzienā 55 km garumā; ar jūru to savieno 3,6 km plata caurteka starp Očakivas ragu un Kinburna strēli. Limānā ietek Dņepra austrumos un Dienvidbuga ziemeļos un dažkārt plašākā nozīmē kopā ar Bugas limānu to dēvē par Dņepras—Bugas limānu. Ziemeļu krastā pārsvarā augstas (līdz 20—35 m) kraujas, dienvidu krasti zemi, līdzeni. Ziemās aizsalst. Lielākā pilsēta un osta limāna krastos ir Očakiva.
Uldis Pauzers
Uldis Pauzers (dzimis Liepājā, miris  Rīgā) bija latviešu kinomākslinieks.
1953. gadā beidzis J.Rozentāla Rīgas mākslas vidusskolu. 1960. gadā beidzis Maskavas Vissavienības Kinematogrāfijas institūtu.
1958. gadā sācis piedalīties izstādēs. Laika posmā no 1960. līdz 1979. gadam bijis mākslinieks inscenētājs Rīgas Kinostudijā. Rakstījis arī filmu scenārijus. Strādājis pie tādām filmām kā "Motociklu vasara", "Dāvana vientuļai sievietei", "Ceplis" un "Elpojiet dziļi". Bijis Latvijas Mākslinieku savienības biedrs.
Igaunijas karognesēji olimpiskajās spēlēs
Šajā uzskaitījumā apkopoti Igaunijas pārstāvji un sportisti, kas olimpisko spēļu oficiālajās ceremonijās nesuši valsts karogu.
Igaunija vasaras olimpiskajās piedalās kopš 1920. gada un ziemas olimpiskajās spēlēs kopš 1928. gada.
Latvijas futbola izlase 2018. gadā
'''Latvijas futbola izlase 2018. gadā''' aizvadīja vairākas draudzības spēles, piedalījās Baltijas kausa izcīņā un uzsāka dalību 2018.—2019. gada UEFA Nāciju līgas turnīrā.
Sezonu Latvijas izlase sāka 3. februārī Turcijas pilsētā Antaljā, draudzības spēlē tiekoties ar Dienvidkorejas futbola izlasi (zaudējums 0:1). Pēc zaudējuma Gibraltāra izlasei 25. martā, no amata tika atbrīvots galvenais treneris Aleksandrs Starkovs. 24. maijā galvenā trenera amatā tika oficiāli apstiprināts somu speciālists Miksu Pātelainens.
Kinburna pussala
Kinburna pussala (uk) ir ap 45 km gara un 4 līdz 12 km plata zema pussala Melnās jūras ziemeļu piekrastē Ukrainā. Administratīvi ietilpst Mikolajivas (rietumu daļa) un Hersonas (austrumu daļa) apgabalos. Atdala Dņepras limānu ziemeļos no Jahorlikas līča dienvidos. Bieži to dēvē par Kinburna strēli, kas faktiski ir 8,5 km gara smilšu strēle pussalas rietumu galā. Dominē stepes ainava ar daudziem iesāļiem saldūdens ezeriem. Austrumu gals pārpurvots. Pussalas rietumu galā kopš 1992. gada nodibināts Kinburna strēles reģionālais ainavu parks, bet dienvidaustrumu krastā — daļa no Melnās jūras biosfēras rezervāta.
Man vajadzēja būt saudzīgākam
"Man vajadzēja būt saudzīgākam" ir Latvijas pasūtījuma filma, kas izdota 1963. gadā. Filmas režisors ir Rolands Kalniņš.
2019. gada Gente—Vevelgema
2019. gada Gente—Vevelgema bija šosejas riteņbraukšanas viendienas sacensības, kas notika 31. martā. Tā bija 81. reize, kad notika Gente—Vevelgema sacensības un tās bija 12. sacensības 2019. gada UCI Pasaules tūres kalendārā.
Sacensībās uzvarēja Norvēģijas sportists Aleksanders Kristofs ().
Dogmens
"Dogmens" (it) ir 2018. gada Itālijas krimināldrāmas filma, kuras režisors ir Mateo Garrone. Filmā galvenās lomas atveido Marčello Fonte un Edoardo Peše.
Filma stāsta par labsirdīgo suņu frizētavas īpašnieku Marčello, kurš, dzīvojot nabadzīgā rajonā, mēģina tikt galā ar vardarbīgo un nestabilo Simoni, kurš terorizē visu rajonu.
Filmas "Dogmens" pirmizrāde notika Kannu kinofestivālā, kur tā sacentās par Zelta palmas zaru. Fonte saņēma festivāla labākā aktiera balvu. Filmu izvēlējās kā Itālijas kandidatūru par labāko starptautisko spēlfilmu 91. Kinoakadēmijas balvai, tomēr to nenominēja. Tīmekļa vietnē Rotten Tomatoes filmai ir 84% vērtējums.
Kanopus-V № 6
Kanopus-V № 6 (Канопус-В № 6) ir Krievijas Zemes tālizpētes pavadonis. Tas orbītā tika palaists 2018. gada decembrī Roskosmos uzdevumā. To izmanto arī Krievijas Ārkārtas situāciju ministrija, Dabas resursu un ekoloģijas ministrija, Zinātņu akadēmija un Federālais hidrometeoroloģijas dienests.
Lidojuma gaita
Kanopus-V № 6 startēja 02:07 UTC ar nesējraķeti Sojuz-FG / Fregat no Baikonuras kosmodroma. Kopā ar to tika palaisti arī pavadoņi Kanopus-V № 5, GRUS 1, Flock-3k 1, Flock-3k 2, Flock-3k 3, Flock-3k 4, Flock-3k 5, Flock-3k 6, Flock-3k 7, Flock-3k 8, Flock-3k 9, Flock-3k 10, Flock-3k 11, Flock-3k 12, Lemur-2 88, Lemur-2 89, Lemur-2 90, Lemur-2 91, Lemur-2 92, Lemur-2 93, Lemur-2 94, Lemur-2 95, D-Star ONE iSat, D-Star ONE Sparrow, ZACUBE 2 (ZA 004), Lume 1, UWE 4.
Pirmo attēlu Kanopus-V № 6 uzņēma 2019. gada 14. janvārī. 2019. gada augustā tika pabeigta Kanopus-V № 5 un Kanopus-V № 6 izmēģinājumu fāze.
Jūiči Nišimura
Jūiči Nišimura (西村 雄一) ir Japānas futbola tiesnesis.
Kopš 1999. gada tiesā Japānas J. League Division 1 līgā. Kopš 2004. gada ir FIFA starptautiskās kategorijas tiesnesis. Pirmā tiesātā starptautiskā spēle bija Taizemes un AAE spēle. Tiesājis vairākos starptautiskos futbola turnīros, tai skaitā, , bija tiesnesis, kur tiesāja arī atklāšanas spēli 12. jūnijā. 2010. gada FIFA Pasaules kausā Nišimura bija fināla ceturtais tiesnesis.
Norio Jošimidzu
Nacionālā izlase
!Kopā||4||1
Edmunds no Verdes
Edmunds no Verdes jeb Verdas Edmunds (de, la; miris 1292. gada 14. decembrī) bija Kurzemes bīskaps (1263—1292). Vācu ordeņa brālis.
Podkamennaja Tunguska
Podkamennaja Tunguska (ru, evn — ‘Akmeņainā Katanga’) ir upe Vidussibīrijā, Krievijā, Krasnojarskas novadā un Irkutskas apgabalā. Jeņisejas labā krasta pieteka.
Edmunds no Verdes
Dzīvesgājums
1291. gadā devās uz Flandriju, kur mira 1292. gadā, apglabāts Bilzenes pils kapaelā.
Podkamennaja Tunguska
Upe sākas Angaras skraustā Irkutskas apgabalā un tek pa Vidussibīrijas plakankalni starp Centrālo Tungusu plato ziemeļos un Aizangaras plato dienvidos. Augštece līdz Teteres ietekai dēvēta par Katangu. Gultnē daudz šķēršņu (Panolikas, Mirjungas, Veļmas krāces, ūdenskritumi). Lejtecē vairāk nekā 20 km plata ieleja. Kuģojama līdz Baikitai (571 km; Čuņas ieteka), neregulāri — līdz Vanavarai (1140 km, lejpus Teteres ietekas). Aizsalst no oktobra beigām līdz maija vidum. Upes krasti mazapdzīvoti, lielākā apdzīvotā vieta ir Baikita vidustecē.
1908. gadā upes ziemeļu krastā pie Vanavarkas ietekas notika komētas vai asteroīda sprādziens, kas pazīstams kā Tunguskas fenomens.
Valsts aizsargājamie kultūras pieminekļi Ventspilī
Šajā lapā apkopoti valsts aizsargājamie kultūras pieminekļi Ventspilī.
1967. gads kosmonautikā
Šeit apkopoti 1967. gada nozīmīgākie notikumi kosmonautikā.
Ivars Samušonoks
Ivars Samušonoks (dzimis ) ir latviešu brīvā stila cīkstonis, 2021. gada pasaules U-23 čempionāta bronzas medaļas ieguvējs.
Biogrāfija
Ivars Samušonoks absolvēja Staļģenes vidusskolu un 2018. gadā kļuva par Latvijas Sporta pedagoģijas akadēmijas studentu. Viņa treneris ir Ivars Drupa. Iekļauts Latvijas Olimpiskās vienības 2022. gada "sudraba" sastāvā.
Ivara Samušonoka onkulis ir cīkstonis, olimpisko spēļu dalībnieks Igors Samušonoks.
Jelgavas diecēzes draudzes
Jelgavas diecēzes draudzes ir Romas katoļu Rīgas metropolijas Jelgavas diecēzes pārvaldījumā atrodošas ticīgo jeb laju un garīdznieku kopas, kas apvienojušās lūgšanām dievnamos — bazilikās, baznīcās, kapelās, lūgšanu namos vai misiju punktos.
Kopumā Jelgavas diecēzē ir 58 draudzes, kas ietver aptuveni 80 520 laju jeb ticīgo katoļu.
Jelgavas diecēzes draudžu uzskaitījums
Jelgavas diecēzē ietilpst sekojošas draudzes:
Uzi Narkiss
Uzi Narkiss (ivritā: עוזי נרקיס, angļu: Uzi Narkiss; dzimis, Jeruzalemē, miris , turpat) bija Izraēlas ģenerālis, kas 1967. gada Sešu dienu kara laikā komandēja Izraēlas Aizsardzības spēku Centrālo fronti.
Narkisa vadībā vecpilsēta tika atgūta no jordāņiem, un Jeruzaleme tika atkal apvienota Izraēlas kontrolē.
1968. gadā Narkiss atvaļinājās no Izraēlas Aizsardzības spēkiem un ilgu laiku ieņēma amatus Ebreju aģentūrā un Pasaules cionistu organizācijā.
Nomira Jeruzalemē 1997. gada 17. decembrī 72 gadu vecumā.
Krutie kruķi
"Krutie kruķi" (en) ir 2007. gada asa sižeta britu komēdija par policistiem. Filmas režisors ir Edgars Raits. Scenārija autori ir Raits un Saimons Pegs, kurš arī atveido seržanta Nikolasa Eindžela lomu. Eindžels ir izcils policists no Londonas, kurš tiek nosūtīts uz mazpilsētu jo priekšniecībai ir bail, ka viņa fonā pārējie policisti izskatās nekompetenti. Kopā ar kolēģi, kuru atveido Niks Frosts, Eindžels izmeklē vairākas slepkavības, kuras pārējie mazpilsētas iedzīvotāji uzskata par nelaimes gadījumiem. Šī ir otrā filma Three Flavours Cornetto triloģijā.
Brendons Makmilens
Brendons Makmilans (dzimis ) ir Kanādas hokejists. Pašlaik (2020) Makmilens pārstāv Kontinentālās hokeja līgas klubu Ņižņekamskas "Ņeftehimik".
Spēlētāja karjera
Makmilenu 2008. gadā trešajā kārtā draftēja Anahaimas "Ducks". 2015. gadā Makmilens pārcēlās uz Vācijas hokeja līgas klubu ERC Ingolstadt. Vēlāk pārstāvēja KHL klubus Zagrebas "Medveščak" un Ņižņijnovgorodas "Torpedo". 2017. gadā pievienojās Rīgas "Dinamo". Makmilens bija viens no vadošajiem "Dinamo" uzbrucējiem līdz 2019. gada decembrim, kad tika aizmainīts uz Omskas "Avangard". 2020. gada novembrī pievienojās Ņižņekamskas "Ņeftehimik".
Migels Lajuns
Migels Arturo Lajuns Prado (es, dzimis ) ir Meksikas futbolists, spēlē labās malas aizsarga pozīcijā, Meksikas futbola izlases dalībnieks. Kopš 2021. gada Lajuns pārstāv Liga MX komandu Club América.
Savu karjeru sācis Meksikas komandā Veracruz. 2009. gadā pievienojies Itālijas komandai Atalanta, kur viņš kļuva par pirmo Meksikas futbolistu, kurš ir spēlējis Serie A līgā. Pēc gada atgriezies Meksikā un pievienojies Club América komandai. 2014. gadā pievienojies Anglijas komandai Watford. Vēlāk spēlējis arī Portugāles komandā FC Porto un Spānijas komandās Sevilla un Villarreal.
Meksikas futbola izlases sastāvā debitējis 2013. gadā. Piedalījies 2014. un 2018. gada FIFA Pasaules kausā.
Liepājas diecēzes draudzes
Liepājas diecēzes draudzes ir Romas katoļu Rīgas metropolijas Liepājas diecēzes pārvaldījumā atrodošas ticīgo jeb laju un garīdznieku kopas, kas apvienojušās lūgšanām dievnamos — katedrālē, baznīcās, kapelās, lūgšanu namos vai misiju punktos.
Migels Lajuns
Sasniegumi
América
Liepājas diecēzes draudzes
Kopumā Liepājas diecēzē ir 39 draudzes, kuras apkalpo 17 priesteri un 2 bīskapi.
Migels Lajuns
Sasniegumi
Porto
Liepājas diecēzes draudzes
Liepājas diecēzes draudžu uzskaitījums
Liepājas diecēzē ietilpst sekojošas draudzes:
Migels Lajuns
Sasniegumi
Monterrey
Meksika
Takeši Ono
Takeši Ono (ja; dzimis ) ir bijušais japāņu futbolists, bijis Japānas futbola izlases dalībnieks.
Nacionālā izlase
!Kopā||3||0
Mūžīgais Fausts
"Mūžīgais Fausts" ir Latvijas dokumentālā īsfilma, kas izdota 1999. gadā. Filmas režisors ir Rolands Kalniņš.
Sižets
Filmā tiek parādīta Johana Volfganga fon Gētes "Fausta" nozīme latviešu kultūras attīstībā.
Kosovas karognesēji olimpiskajās spēlēs
Šajā uzskaitījumā apkopoti Kosovas pārstāvjiun sportisti, kas olimpisko spēļu oficiālajās ceremonijās nesuši valsts karogu.
Kosova vasaras olimpiskajās spēlēs piedalās kopš 2016. gada un ziemas olimpiskajās spēlēs kopš 2018. gada.
Oskars Batņa
Oskars Batņa (dzimis ) ir Latvijas hokejists. Pašlaik (2023) pārstāv Somijas hokeja līgas komandu Mikkelin Jukurit.
Spēlētāja karjera
2017. gada vasarā uzbrucējs uz pārbaudes laiku pievienojās KHL vienībai Rīgas "Dinamo". Veiksmīgi izturējis pārbaudes laiku, augustā noslēdza viena gada līgumu ar klubu un tā sastāvā nākamajā sezonā aizvadīja 34 spēles. "Dinamo" rindās uzbrucējs spēlēja vēl nākamās divas sezonas, taču 2020. gada augustā noslēdza līgumu ar Francijas hokeja līgas komandu HC Anglet.
Latvijas hokeja izlases sastāvā spēlējis 2019. gada Pasaules čempionātā. Kopā ar izlasi devās arī uz 2018. gada Pasaules čempionātu, tomēr sastāvam tā arī netika pieteikts un, neaizvadījis nevienu spēli, turnīra gaitā atgriezās Rīgā.
SKS 63. ekspedīcija
'''SKS 63. ekspedīcija' (Expedition 63, ISS-63, Экспедиция МКС-63) ir ASV Nacionālās aeronautikas un kosmosa administrācijas (NASA) un Krievijas Roskosmos'' kosmonautu pastāvīgā ekspedīcija Starptautiskajā kosmosa stacijā (SKS) no 2020. gada 14. aprīļa.
Gaisa sūce
2020. gada augustā publiski kļuva zināms, ka stacijā ir neliela gaisa noplūde. To pirmoreiz pamanīja 2019. gada septembrī, bet 2020. gada augustā izplūdes ātrums palielinājās. Gaisa zaudēšana nepārsniedza pieļaujamās normas un kosmonautiem briesmas nedraudēja. Pēc moduļu izolēšanas netika atrasta noplūdes vieta. Septembra beigās izplūda jau aptuveni 220 grami gaisa diennaktī, un atkal tika izolēts Krievijas segments. 29. septembrī Roskosmos paziņoja, ka noplūde notiek Zvezda modulī, bet nav lokalizēta konkrēta vieta.
4. oktobrī tika izteikta hipotēze, ka sūce notiek Zvezda moduļa gala nodalījuma pieslēgvietas gumijas blīvējumā. Kosmonauti noņēma aizsargpārvalku un ar līmlenti aplīmēja gumijas blīvējumu. Nākamajā rītā izrādījās, ka gaisa noplūde nav apstājusies (6 milimetri dzīvsudraba stabiņa stundā). Vairākkārt tika izmēģināta metinājuma šuvju noklāšana ar līmlentu un no amerikāņiem palienētu hermētiķi, bet tas nedeva vēlamo rezultātu.
15. oktobrī kosmonautiem izdevās noteikt iespējamo sūces vietu, fotografējot un filmējot tējas lapiņu kustību gaisa plūsmā. Pēc tam viņi aizlīmēja šo vietu ar līmlentu, un nākamajā dienā gaisa izplūdes ātrums bija samazinājies līdz 4 mm Hg. Pirms tam gaiss izplūda 7–9 mm Hg. 19. oktobrī tika ziņots, ka ir izdevies atrast 2–4 cm garu plaisu un apturēt gaisa izplūšanu, plaisai uzlīmējot termoizturīgo kaptona lenti kā pagaidu risinājumu.
Peru olimpiskajās spēlēs
Peru olimpiskajās spēlēs piedalās no 1900. gada, kad vasaras olimpiskās spēles notika Francijas galvaspilsētā Parīzē. Kopš tā laika Peru kopumā piedalījusies 17 vasaras olimpiskajās spēlēs, izņemot periodā no 1904. līdz 1932. gadam, kā arī nepiedalījās 1952. gada Helsinku spēlēs. Pirmo reizi Peru ziemas olimpiskajās spēlēs piedalījās 2010. gadā, kad tās notika Kanādas pilsētā Vankūverā. Arī nākamajās ziemas olimpiskajās spēlēs - 2014. gada Soču spēlēs - tā piedalījās, bet 2018. gada spēlēs Peru nepiedalījās.
Peru olimpiskajās spēlēs kopumā ir izcīnījusi 4 medaļas (1 zelta un 3 sudraba medaļas). Trīs no četrām medaļām ir izcīnītas šaušanā un viena volejbolā. Pirmo medaļu Peru izcīnīja 1948. gada Londonas spēlēs, kad šāvējs Edvīns Vaskess izcīnīja līdz šim vienīgo zelta medaļu Peru. Nākamo medaļu Peru izcīnīja tikai 1984. gada Losandželosas spēlēs, to paveica Fransisko Bosa izcīnot sudraba medaļu šaušanā. Savukārt 1988. gada Seulas spēlēs subraba medaļu izcīnīja Peru sieviešu volejbola izlase. Bet trešo sudraba medaļu, 1992. gada Barselonas spēlēs izcīnīja Huans Hiha šaušanā. Kopš 1992. gada Peru vairs nav izcīnījusi nevienu olimpisko medaļu.
Medaļnieki
''Šajā tabulā apkopoti tikai tie medaļnieki, kas pēc Starptautiskās olimpiskās komitejas datiem pārstāvot Peru ir ieguvuši olimpiskās zelta medaļas. Pārējos sportistus skatīt uzskaitījumā.''
Gēringsvalde
Gēringsvalde ir pilsēta Vācijā, Saksijas zemē, Vidussaksijas apriņķī.
Vēsture
Rakstos pirmoreiz minēta 1233. gadā. Līdz 19. gadsimtam attīstījās kā linu audumu ražošanas centrs, bet vēlāk - kā mēbeļu un darbarīku ražošanas centrs.
Jošio Kikugava
Jošio Kikugava (ja; dzimis ) ir bijušais japāņu futbolists, bijis Japānas futbola izlases dalībnieks.
Nacionālā izlase
!Kopā||16||0
Mīlgrāvja muiža
Mīlgrāvja muiža bija muiža Mīgrāvja kanāla ziemeļu krastā tagadējā Vecmīlgrāvī, pēc apvienošanas ar Mangaļmuižu dēvēta par Mangaļu-Mīlgrāvja kroņa muižu. Tās ēkas nav saglabājušās līdz mūsdienām.
Vēsture
Zviedru Vidzemes laikā īpašnieka vārdā saukta par Rodenberga muižu (Rodenbergs Hof). Atradās Rīgas apriņķa Daugavgrīvas draudzes novadā. 1760. gadā to ieguva ģenerālis grāfs Fermors, kura dzimtai muiža piederēja vēl 19. gadsimtā.
1920. gada agrārās reformas gaitā tolaik Mangaļu pagastā esošo Mangaļu-Mīlgrāvja valsts muižu 314 ha kopplatībā sadalīja 143 vienībās, no kurām viena bija agrākā rentes māja.
Tā dejo Latvijā
"Tā dejo Latvijā" ir Latvijas pasūtījuma filma, kas izdota 1969. gadā. Filmas režisors ir Rolands Kalniņš.
Sižets
Filma tika veidota Vispasaules izstādei Osakā, lai iepazīstinātu izstādes apmeklētājus ar latviešu dejām.
Bābelsberga
Bābelsberga (de) ir Potsdamas lielākais kvartāls. Apkaime, kas nosaukta neliela kalna vārdā pie Hāfeles upes, ir slavena ar Bābelsbergas pili un parku, kas ir daļa no Potsdamas un Berlīnes piļu un parku UNESCO Pasaules mantojuma saraksta, kā arī ar Bābelsbergas Kinostudiju, kas ir Vācijas kinoindustrijas vēsturiskais centrs un pirmā lielā kinostudija pasaulē.
Remtes muiža
Remtes muižas pils (de) ir muižas kungu māja Saldus novada Remtes pagasta Remtē. Remtes muižas apbūve un parks ir valsts nozīmes pieminekļi. Muižas kungu mājā atrodas Remtes pamatskola.
Bābelsberga
Vēsture
Apmetni pie mazā Nutes līča 1375. gada Landbuch (zemes grāmatā) pirmo reizi pieminēja Luksemburgas imperators Kārlis IV, kurš valdīja kā Brandenburgas markgrāfs kopš 1373. gada. Toreiz to sauca par Noidorfu (Neuendorf) pēc tā agrākā rietumslāvu nosaukuma Nova Ves. To vairākas reizes apšaudīja un tā nopietni cieta Trīsdesmit gadu kara laikā.
Denijs Kristo
Denijs Kristo (dzimis ) ir ASV hokejists. Pašlaik (2020) pārstāv KHL vienību Kunlun Red Star.
Bābelsberga
Vēsture
1945. gada Potsdamas konferences laikā sabiedroto pārstāvji Josifs Staļins, prezidents Harijs Trūmens un premjerministrs Vinstons Čērčils (līdz 26. jūlijam, kad viņu nomainīja Klements Etlijs) dzīvoja Noibābelsbergas savrupmājās. Savrupmājā Truman-Villa ASV prezidents izdeva Potsdamas deklarāciju un deva pavēli Hirosimas un Nagasaki atombumbu uzlidojumiem. Mūsdienās ēka kalpo kā Frīdriha Naumana fonda mītne.
Remtes muiža
Vēsture
1905. gada revolūcijas laikā pili nodedzināja un pēc tam atjaunoja. Mēdemu dzimtas īpašumā muiža bija līdz 1920. gada zemes reformai, kad muižu sadalīja 114 vienībās 1950 ha kopplatībā un pilī ierīkoja Remtes skolu. 1926. gadā pils ēku atjaunoja.
Bābelsberga
Bābelsbergas pils
1833. gadā princis Vilhelms I saņēma sava tēva Prūsijas karaļa Frīdriha Vilhelma III piekrišanu Bābelsbergas kalna nogāzē uzcelt sev un savai dzīvesbiedrei Augustai vasaras rezidenci ar skatu uz Hāfeles upi. Pirmos plānus neogotikas stilā izstrādāja Kārlis Frīdrihs Šinkels, taču drīz vien tie neapmierināja Vilhelma pieaugošās prasības, kurš, pēc tā, ka viņa vecākā brāļa karaļa Frīdriha Viljama IV laulībā nebija bērni, bija kļuvis par Prūsijas kroņprinci. Pili lielā mērā paplašināja saskaņā ar Frīdriha Ludviga Persija plāniem un tā pabeigta 1849. gadā.
Denijs Kristo
Spēlētāja karjera
Kristo 2008. gada draftā ar 56. numuru izvēlējās Monreālas "Canadiens". Lielāko karjeras daļu Kristo ir pavadījis AHL klubos Hartfordas "Wolf Pack", Čikāgas "Wolves" un Šarlotas "Checkers". 2017.—18. gada sezonā spēlēja Rīgas "Dinamo" sastāvā.
Bābelsberga
Bābelsbergas pils
Bābelsbergas pils palika Vilhelma rezidence arī pēc viņa kāpšanas Prūsijas un Vācijas tronī. Tieši šeit pēc privātas sarunas 1862. gada 23. septembrī viņš iecēla Oto fon Bismarku par Prūsijas ministru prezidentu un nolēma neatteikties no troņa.
Denijs Kristo
Spēlētāja karjera
Ar ASV hokeja izlasi ir izcīnījis bronzas medaļu 2013. gada Pasaules čempionātā.
Remtes muiža
Muižas ēkas
18. gadsimtā celtā vecā kungu māja atradās tagadējā "Vīnkalnu" mājā, ēkas otrais stāvs uzcelts vēlāk. Pēc jaunās kungu mājas uzcelšanas tajā dzīvoja muižas pārvaldnieks, vēlāk tā bija muižas dārznieka māja.
1800. gadā Berlīnes klasicisma stilā uzcēla jaunu Remtes muižas pili. 1880. gadā pili modernizēja atbilstoši jaunajām stila prasībām, piebūvējot sānu šķērskorpusus un centrālā daļā rizalītu ar neorenesanses stila frontonu. Sākotnējā muižas pils interjeru apdare nav saglabājusies. Pie pils atrodas cilnis “Sfinksas”, kas izgatavots 1800. gadā.
Bābelsberga
Bābelsberga mūsdienās
Tā kā Bābelsberga ir tuvu Berlīnei un Potsdamai, Bābelsbergas vēsturei ir daudz kopīga ar tās kaimiņiem, īpaši Prūsijas kopīgo vēsturi, Vācijas sadalīšanu aukstā kara laikā un Vācijas atkalapvienošanos. Apkaimei ir tieša robeža ar Berlīnes Vanzē rajonu, kur saglabājušās dažas Berlīnes mūra paliekas. Bābelsberga kinostudija ir plaši pazīstama kā Eiropas mediju centrs un vecākā lielā kinostudija pasaulē. Tā ir arī viena no divām sabiedriskās Rundfunk Berlin-Brandenburg (rbb) raidorganizācijas vietām un Vācijas apraides arhīva mājvieta.
Remtes muiža
Muižas ēkas
Saglabājusies arī 19. gadsimta zirgu ēka, saukta par manēžu (no fr — "zirgu trenēšanas vieta") ar zirgu galvām frontonā, kas 1922.-1927. gadā pārbūvēja par tautas namu.
Bābelsberga
Bābelsberga mūsdienās
Kopš 1990. gada Bābelsbergas pils ar apkārtējo parku, ko iekārtojuši Pēteris Jozefs Lenē un Hermanis fon Pīklers-Muskau, ir daļa no Potsdamas un Berlīnes piļu un parku UNESCO pasaules mantojuma saraksta, un ir atvērta sabiedrībai kā muzejs. Parkā atrodas viena Potsdamas Universitātes pilsētiņa, kā arī Potsdamas Astrofizikas institūts. Blakus Noibābelsbergai atrodas Haso Platnera institūts.
Remtes muiža
Parks
26 ha plašais ainavu parks izveidots 19. gadsimta sākumā, kuru bez daudzveidīgiem stādījumiem ainaviski bagātina arī dīķi un Viesatas upītes kanālu sistēma. Parkā savulaik atradušies arī vairāki skulpturāli pieminekļi, bet līdz mūsu dienām saglabājušās tikai mazās arhitektūras formas un objekti — Medību tornis, Lāču būda, Lapene, Moku kambaris un Mīlestības saliņa. Parka malā aug Mīlestības ozols (apkārtmērs — 5,3 m). Līdzās Remtes ezeram paceļas 19. gadsimta vidū neogotikas formās celtais Peldu tornis.
Uz muižas ansambļa centrālo daļu no ceļu krustojuma ved kastaņu aleja, kas pāriet skolas absolventu stādītajā rožu rindā. Pils parka pusē atrodas mūrēta terase, aiz kuras tagadējā sporta (agrāk tenisa) laukuma malā redzams 1800. gadā celtais "Lāču namiņš, kurā mitinājušies trīs lācēni, kas apkārtējos izraisījuši bailes, jo tie staigājuši nepiesieti un bieži apciemojuši apkārtējās mājas. Vēlāk namiņā žāvējuši gaļu.
Bābelsberga
Bābelsberga mūsdienās
Vietējā futbola kluba SV Babelsberg 03 mājvieta ir Kārļa Lībknehta stadions, kas ir arī mājās stadions 1. FFC Turbine Potsdam sieviešu futbola komandai.
Vācu industriālā metāla grupa Rammstein Bābelsbergas pilī filmēja dziesmas Du Riechst So Gut 98 videoklipu.*
Karloss Karmona
Karloss Emilio Karmona Teljo (es, dzimis ) ir bijušais Čīles futbolists, spēlēja pussarga pozīcijā, bijis Čīles futbola izlases dalībnieks.
Savas karjeras laikā spēlējis klubos Čīlē, Itālijā un ASV. Lielu daļu karjeras pavadījis Itālijas komandā Atalanta, kur spēlējis septiņus gadus.
Čīles futbola izlases sastāvā debitējis 2008. gadā. Piedalījies 2010. un 2014. gada FIFA Pasaules kausā.
Sasniegumi
Atalanta
Colo Colo
Coquimbo Unido
Lietišķā matemātika
Lietišķā matemātika jeb praktiskā matemātika ir matemātikas nozare, kurā ar dažādiem matemātiskiem modeļiem risina zinātnes, inženierijas, datorzinātnes, uzņēmējdarbības un rūpniecības problēmas. Jebkurā no šīm nozarēm vispirms ir vajadzīga datu ieguve un to sākotnējā apstrāde. Ir nepieciešams ņemt vērā arī gadījuma notikumus un lielumus, un tikai tad var pieņemt lēmumu par konkrētas problēmas risinājumu. Lietišķās matemātikas pretējā nozare ir tīrā matemātika.
Rutgers no Brigenejas
Rutgers no Brigenejas jeb Brigenejas Rutgers (, ; miris ap 1404) bija Kurzemes bīskaps (1399–1404?). Vācu ordeņa brālis.
Dzīvesgājums
Cēlies no Vestfālenes Brigeneju dzimtas. Iestājās Vācu ordenī un 1399. gadā ar sava radinieka Livonijas ordeņa mestra Vennemara gādību iecelts par Kurzemes bīskapu. Tā paša gada 5. jūnijā viņš nomaksāja amatā stāšanās nodokli pāvesta kūrijai un gada beigās ieradās Kēnigsbergā, no kurienes viņu uz Kurzemes bīskapiju pavadīja 60 jātnieku.
1406. gada 5. jūnijā pieminēts kā miris, nav zināms ne precīzs viņa nāves datums, ne kapa vieta.
Latvijas Republikas sociālās nodrošināšanas ministru uzskaitījums
Šajā uzskaitījumā apkopoti Latvijas Republikas sociālās nodrošināšanas ministri, kas bija Latvijas Republikas Ministru kabineta locekļi. Šis amats pastāvēja no 1990. gada līdz 1991. gadam, kad amats tika pārveidots par labklājības ministra amatu.
Tadahiko Ueda
Tadahiko Ueda (ja; dzimis, miris ) bija japāņu futbolists, bijis Japānas futbola izlases dalībnieks.
Jodzo Hirano
Jodzo Hirano (平野 陽三, ひらの ようぞう, Hirano Yōzō, dzimis ) ir Japānas kinoproducents. 2021. gadā viņš bija kosmiskā lidojuma dalībnieks.
Pēc Kioto prefektūras universitātes absolvēšanas Joudzou Hirano sāka darbu uzņēmumā Zozo par fotografēšanas grupas kāstinga direktoru (aktieru atlases režisors). Vēlāk viņš kļuva par Zozo meitas uzņēmuma Start Today filmu producentu. Hirano strādā pie Zozo īpašnieka Jūsaku Maedzavas privātiem projektiem, ieskaitot filmēšanu Maedzavas Youtube kanālā.
2021. gada 13. maijā kosmiskā tūrisma uzņēmums Space Adventures paziņoja, ka Jodzo Hirano ir sekmīgi nokārtojis medicīnisko pārbaudi, un 2021. gada jūnijā kopā ar Jūsaku Maedzavu sāka gatavoties lidojumam uz Starptautisko kosmosa staciju (SKS), kas bija plānots 2021. gada decembrī. Hirano lidojumu apmaksāja Maedzava, lai būtu viņa asistents, kurš dokumentētu miljardiera gaitas kosmosā.
Jodzo Hirano kosmiskais lidojums sākās 2021. gada 8. decembrī, kosmosa kuģī Sojuz MS-20 dodoties Krievijas 20. viesekspedīcijā uz SKS. Kosmosa kuģa apkalpē bija arī komandieris Aleksandrs Misurkins un kosmiskā lidojuma dalībnieks Jūsaku Maedzava. 20. decembrī viņi atgriezās uz zemes, lidojumā pavadot 11 dienas 19 stundas 35 minūtes.
Kosmisko lidojumu kopsavilkums:
Artūrs Bērziņš (mākslinieks)
Artūrs Bērziņš (dzimis 1983. gada 20. aprīlī Rīgā) ir latviešu multimākslinieks. Darbojas glezniecības, datorgrafikas, mūzikas un audiovizuālās mākslas jomās.
Biogrāfija
Artūrs Bērziņš dzimis 1983. gada 20. aprīlī, Rīgā. No 2000. līdz 2005. gadam mācījies J. Rozentāla Rīgas Mākslas vidusskolā. Pēc tam uzsācis studijas Latvijas Mākslas akadēmijas Vizuālās Mediju mākslas nodaļā, kur 2009. gadā iegūts bakalaura un 2012. gadā arī maģistra grāds.
Mākslas laukā aktīvi sācis darboties 1990. gadu beigās ilustrējot mūzikas disku vākus. Izstādēs regulāri piedalās kopš 2001. gada. Latvijas Mākslinieku savienības biedrs kopš 2011. gada. Kopš 2009. gada Rīgā bijušas piecas personālizstādes. Veidojis reklāmas dažādiem uzņēmumiem un valsts iestādēm. 1998. gadā izveidojis gotiskā roka grupu Diadema, kurai režisējis vairākus videoklipus. 2004. gadā izveidojis eksperimentālās elektronikas projektu Lenoras Sapņi/Koronar. Režisējis arī vairākas animācijas filmas un 2009. gadā arī īsfilmu Strupceļš. Bijis arī vairāku filmu mūzikas autors. Ieguvis plašāku atpazīstamību Eiropā 2015. gadā, kad veidoja diska vāciņa noformējumu britu smagā metāla grupai Cradle of Filth.
Daiļrades raksturojums
Artūrs Bērziņš par savas darbības galveno jomu uzskata glezniecību. Strādā gan ar audeklu un otām, gan arī kombinējot to ar digitālo fotomākslu. Daudzi darbi ar savu provokatīvo raksturu sabiedrībā guvuši neviennozīmīgu reakciju. Darbu galvenā tematika — sievietes/vīrieša attiecības, cilvēka iekšējo pretrunu jautājumi, mēģinājumi izdzīvot sociālo prakšu tīklojumos, — autora darbos tiek risināta ar izsmalcinātu fantasmagoriju palīdzību. Vairāki darbi veltīti dažādām sociālām un politiskām problēmām.
Cádiz CF
Cádiz Club de Fútbol, biežāk zināms vienkārši kā Cádiz, ir profesionāls Spānijas futbola klubs no Kadisas, pilsētas Andalūzijā. Klubs ir dibināts 1910. gadā. Pašlaik spēlē Spānijas futbola čempionāta Pirmajā divīzijā (La Liga). Mājas spēles komanda aizvada Ramona de Karransas stadionā, kura ietilpība ir 20 724 vietas.
Pirmoreiz La Liga iekļuva 1977. gadā. No 1985. līdz 1993. gadam astoņas sezonas pēc kārtas spēlēja augstākajā līgā, labākais sasniegums ir 12. vieta 1987.—1988. gada sezonā. 1990. gada iekļuva Spānijas Karaļa kausa izcīņas pusfinālā. 2005. gadā komanda uzvarēja Otrajā divīzijā, atgriežoties La Liga, bet jau nākamajā sezonā no līgas izkrita. Vēlreiz augstākajā līgā izdevās iekļūt 2020. gadā, izcīnot 2. vietu Otrajā divīzijā.
Jauktā komanda 1896. gada vasaras olimpiskajās spēlēs
Šajās olimpiskajās spēlēs Jauktā komanda izcīnīja trīs olimpiskās medaļas, 1 zelta, 1 sudraba un 1 bronzas medaļu.
Teniss 25px
Visi Jauktās komandas pārstāvji startēja tenisa dubultspēļu turnīrā. Zelta medaļu izcīnīja Džons Bolands un Frīdrihs Trauns, sudraba medaļu — Dionisijs Kasdaglis un Demetrijs Petrokokins, bet bronzas medaļu ieguva Edvīns Fleks un Džordžs Stjuarts Robertsons.
Džonatans de Gusmans
Džonatans de Gusmans (nl, dzimis ) ir Nīderlandes futbolists, spēlē pussarga pozīcijā, bijis Nīderlandes futbola izlases dalībnieks. Kopš 2020. gada de Gusmans pārstāv Grieķijas Superlīgas komandu Krētas OFI.
Savu karjeru sācis Nīderlandes komandā Feyenoord. Vēlāk pārstāvējis Spānijas komandas Mallorca un Villarreal. No 2012. līdz 2014. gadam pavadījis īrē Anglijas Premjerlīgas komandā Swansea City. Vēlāk spēlējis Itālijas komandās Napoli, Carpi un Chievo. 2017. gadā noslēdzis trīs gadu līgumu ar Vācijas Bundeslīgas komandu Eintracht Frankfurt.
Nīderlandes futbola izlases sastāvā debitējis 2013. gadā. Piedalījies 2014. gada FIFA Pasaules kausā.
Sasniegumi
Feyenoord
Swansea City
Napoli
Eintracht Frankfurt
Amerikāņu nakts
"Amerikāņu nakts" (en) ir 1973. gada Francijas un Itālijas kopražojuma romantiska komēdijdrāmas filma, kuras režisors ir Fransuā Trifo. Filmā galvenās lomas atveido Žaklīna Bisita, Valentīna Kortēze, Dani, Aleksandra Stjuarte, Žans Pjērs Omons, Žans Pjērs Leo un Fransuā Trifo.
Filmā Fransuā Trifo atveido režisoru, kurš cīnās, lai pabeigtu savu filmu, vienlaikus pārvarot gan personiskas, gan profesionālas krīzes aktieru un uzņemšanas komandas vidū.
Filmas "Amerikāņu nakts" pirmizrāde notika Kannu kinofestivālā. Filma saņēma Amerikas Kinoakadēmijas balvu kategorijā "Labākā filma svešvalodā", kā arī nominācijas kategorijās "Labākais režisors", "Labākā aktrise otrā plāna lomā" (Kortēze) un "Labākais oriģinālscenārijs". "Amerikāņu nakts" tiek uzskatīta par vienu no Trifo labākajām filmām. Tīmekļa vietnē Rotten Tomatoes filmai ir 98% vērtējums.
Valentīna Kortēze
Valentīna Kortēze (it, dzimusi, mirusi ) bija itāļu kino un teātra aktrise. Savā karjerā, kas ilga vairāk nekā 50 gadus, atveidojusi lomas vairāku pazīstamu režisoru, kā Mikelandželo Antonioni, Federiko Fellīni, Franko Dzefirelli, Fransuā Trifo un Džozefa Mankeviča, filmās.
Par lomu Trifo filmā "Amerikāņu nakts" (1973) Kortēze saņēma BAFTA kino balvu, kā arī tika nominēta Amerikas Kinoakadēmijas balvai kategorijā "Labākā aktrise otrā plāna lomā".
Piedalījusies arī Džozefa Mankeviča filmā "Baskājainā grāfiene" (The Barefoot Contessa, 1954), Mikelandželo Antonioni filmā Le Amiche (1955), Mario Bavas filmā La ragazza che sapeva troppo (1963), Federiko Fellīni filmā "Džuljeta un gari" (Giulietta degli spiriti, 1965), Franko Dzefirelli filmā Jesus of Nazareth (1977) un Terija Giljama filmā "Barona Minhauzena piedzīvojumi" (The Adventures of Baron Munchausen, 1988).
1181. gads
1181. bija parastais gads, kas pēc Jūlija kalendāra sākās trešdienā.
Tautas varas spēks (partija)
"Tautas varas spēks" ir 2007. gadā ar nosaukumu "Spēks vienotībā" dibināta Latvijas populistiska politiskā partija, kas no 2012. līdz 2022. gadam darbojās ar nosaukumu "Alternative".
Vēsture
2009. gada Aglonas novada domes vēlēšanās partija ieguva vienu deputāta mandātu.
Gatavojoties 2014. gada Eiropas Parlamenta vēlēšanām, 2013. gadā Aleksandrs Mirskis pārdēvēja partiju "Spēks vienotībā" par Alternative, kļūstot par tās vadītāju, taču Eiropas parlamentā netika ievēlēts.
Arī 2017. gada pašvaldību vēlēšanās partija Alternative neguva vēlētāju atbalstu un 2020. gada Rīgas domes ārkārtas vēlēšanās partija nepārvarēja 5% barjeru. Kandidātu sarakstā bija Valērijs Petrovs (mēra amata kandidāts), Aleksejs Rosļikovs, Vitālijs Dubovs, Jefimijs Klementjevs, Jevgenijs Jevstifejevs, Svetlana Čulkova, Agris Sūna, Amils Saļimovs, Rolands Pogulis, Mihails Tjurins, Kirils Haritonovs, Andrejs Daņiļevičs, Andrejs Pokumeiko, Aleksandrs Šileinikovs, Nikolajs Grebņovs, Nataļja Marčenko-Jodko, Ronalds Pedāns, Jevgenijs Trigubko, Linda Livčāne, Nataļja Nikuļina, Aleksandrs Mirskis, Natālija Sproģe, Igors Karazejevs, Valērijs Dombrovskis, Kristīna Linova, Rihards Romušs, Poļina Rožkova, Pēteris Jefimovs, Andris Gūtmanis, Valentīna Kudrjašova, Vitālijs Porsevs, Viktorija Jarkina, Sergejs Volodins un citi.
2020. gada 11. oktobrī vairāki partijas Alternative biedri piereģistrēja jaunu biedrību "Stabilitātei- Jā!". 2021. gada 17. janvārī par jaundibinātās partijas Stabilitātei! priekšsēdētāju un līdzpriekšsēdētāju kļuva Aleksejs Rosļikovs un Valērijs Petrovs.
2022. gada maijā partijas Alternative vadībā nonāca Valentīns Jeremejevs, kurš to pārveidoja to par partiju "Tautas varas spēks". Partija startēja 14. Saeimas vēlēšanās, taču, nepārvarot 5% barjeru, Saeimā neiekļuva. Pēc vēlēšanu rezultātu paziņošanas, Jeremejevs rezultātus apstrīdēja, iesniedzot sūdzības Centrālajā vēlēšanu komisijā.
Spriedums (filma)
"Spriedums" (en) ir 1982. gada ASV tiesu drāmas filma, kuras režisors ir Sidnijs Lūmets, bet scenārija autors Deivids Memits. Filmā galvenās lomas atveido Pols Ņūmens, Šārlota Remplinga, Džeks Vordens, Džeimss Meisons un Milo O'Šī. Filma ir balstīta uz Berija Rīda 1980. gada romānu ar tādu pašu nosaukumu.
Filma stāsta par alkoholiķi juristu, kurš redz iespēju glābt savu karjeru un pašcieņu, izskatot medicīnisko pārkāpumu lietu, procesā atklājot, ka rīkojas pareizi.
Filmas "Spriedums" pirmizrāde notika un to izplatīja 20th Century Fox. Filma guva ievērojamu kritiķu atzinību un bija finansiāli veiksmīga, nopelnot 54 miljonus ASV dolāru. Filmu nominēja piecām Amerikas Kinoakadēmijas balvām kategorijās "Labākā filma", "Labākais režisors", "Labākais aktieris galvenajā lomā" (Ņūmens), "Labākais aktieris otrā plāna lomā" (Meisons) un "Labākais adaptētais scenārijs". Tīmekļa vietnē Rotten Tomatoes filmai ir 89% vērtējums. Žurnāls Empire filmu iekļāva savā 500 visu laiku labāko filmu saraksta 254. vietā. Writers Guild of America ierindoja filmu savā labāko scenāriju saraksta 91. vietā.
Ardievu, divdesmitais gadsimt!
Sižets
Filma veidota kā Latvijas cilvēku likteņu un saimnieciskās dzīves hronika no 1905. gada revolūcijas līdz Baltijas ceļam un Trešajai atmodai.
Sekretariāts
Sekretariāts (en; — ) bija amerikāņu tīrasiņu sacīkšu zirgs.
Reģionālisms
Reģionālisms ir politiska ideoloģija, kuras mērķis ir palielināt viena vai vairāku reģionu politisko varu, ietekmi, un pašnoteikšanos.
Tas koncentrējas uz politiskās vai sociālās sistēmas attīstību, pamatojoties uz vienu vai vairākiem reģioniem, un nacionālo, normatīvo vai ekonomisko interesi konkrētā reģionā vai reģionu grupā, kā arī apziņas un lojalitātes stiprināšanu atšķirīgam reģionam ar viendabīgu iedzīvotāju grupu.
Sekretariāts
1973. gadā kļuva par pirmo ASV trīskāršā kausa ieguvēju pēdējo 25 gadu laikā. Visās trijās sacensībās, kas ietilpa trīskāršā kausa sacensību ciklā, Sekretariāts uzstādīja distances rekordus — Kentuki derbijā uzvarēja ar 1:59 2/5, Preakness Stakes — 1:53 un Belmont Stakes — 2:24. Visi šie rekordi nav pārspēti līdz mūsdienām. Sekretariāts tiek uzskatīts par vienu no visu laiku izcilākajiem tīrasiņu zirgiem. 1999. gadā ESPN to ierindoja 35. vietā 20. gadsimta izcilāko sportistu sarakstā, tas bija augstāk ierindotais sacīkšu zirgs rangā. Laikraksts The Blood-Horse to ierindoja otrajā vietā pēc Man o' War zirga 100 labāko 20. gadsimta ASV sacīkšu zirgu rangā.
Zirga īpašniece bija Penija Čenerija, to trenēja Lisjēns Lorēns, lielāko daļu zirga sacīkšu karjeras viņa žokejs bija kanādietis Rons Tērkots. Sekretariāts bija 168 cm augsts un 533 kg smags.
Lēdija no Šanhajas
"Lēdija no Šanhajas" (en) ir 1947. gada ASV film noir filma, kuras režisors, producents un scenārija autors ir Orsons Velss. Filmā galvenās lomas atveido Velss un Rita Heivorta. Filma ir balstīta uz Šervuda Kinga romānu If I Die Before I Wake.
Skaistas sievietes Elzas Banisteras iespaidots, jūrnieks Maikls O'Hara piekrīt doties kruīzā, kur viņu iesaista sarežģītā slepkavības plānā.
Filmas "Lēdija no Šanhajas" pirmizrāde notika. Lai gan sākotnēji filma saņēma dalītus kritiķu vērtējumus, laika gaitā novērtējums kļuvis daudz augstāks, īpaši novērtējot operatora un mākslinieku darbu. 2018. gadā filma iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma". Tīmekļa vietnē Rotten Tomatoes filmai ir 84% vērtējums.
Sižets
Ņujorkas Centrālparkā īru jūrnieks Maikls O'Hara no uzbrucējiem izglābj sievieti vārdā Elza Banistera. Izrādās, ka viņa ir valsts slavenākā jurista Artura Banistera sieva. Abi gatavojas ilgam ceļojumam ar jahtu uz Sanfrancisko, un sieva pierunā Arturu nolīgt Maiklu uz viņu jahtas. Negribīgi, tomēr Elza Maiklu pārliecina un viņš piekrīt darbam. Uz jahtas atrodas arī Artura biznesa partneris Džordžs Grisbijs. Viņš piedāvā Maiklam veidu, kā nopelnīt naudu. Abiem nāksies viltot viņa nāvi, Maiklam nejauši nošaujot Džordžu, tā ka viņš iekrīt un pazūd jūrā. Maiklam būs rakstiski jāatzīstas, taču, tā kā līķis netiks atrasts, viņš nenonāks cietumā, un Grisbijs saņems lielu apdrošināšanas atlīdzību un dzīvos attālā salā. Maikls dalās plānā ar Elzu un piedāvā par nopelnīto naudu kopā bēgt. Viņa cenšas viņu atrunāt, bet Maikls ir apņēmības pilns iet līdz galam.
Nozieguma naktī privātdetektīvs Sidnijs Brūms, kurš pēc vīra pavēles sekojis Elzai, sastopas ar Grisbiju. Brūms ir uzzinājis par Grisbija plānu noslepkavot Banisteru, vainot tajā Maiklu un aizbēgt, izliekoties, ka arī ir noslepkavots. Grisbijs nošauj Brūmu. Nezinādams par notikušo, Maikls turpina vienošanos un redz Grisbiju ar motorlaivu, pirms izšauj ar ieroci gaisā, lai pievērstu sev uzmanību. Tikmēr Brūms, nāvīgi ievainots, bet joprojām dzīvs, lūdz palīdzību Elzai. Viņš brīdina viņu, ka Grisbijs plāno nogalināt viņas vīru. Maikls piezvana Elzai, bet otrā līnijas galā sastop Brūmu. Brūms brīdina Maiklu, ka Grisbijs viņu ir piekrāpis. Maikls steidzas uz Banistera biroju, lai redzētu vai viņš ir dzīvs, taču tur policija izved Grisbija līķi no telpām. Policija atrod pierādījumus, kas apsūdz Maiklu, tostarp viņa atzīšanos, un aizved viņu.
Tiesā Banisters darbojas kā Maikla advokāts. Viņš uzskata, ka var uzvarēt lietu, ja Maikls attaisnos slepkavību. Banisters uzzina par sievas attiecībām ar Maiklu. Galu galā viņš priecājas par aizdomām, ka viņi zaudēs lietu. Banisters arī norāda, ka zina īstā slepkavas identitāti. Pirms sprieduma paziņošanas, Maikls aizbēg, iedzerot pretsāpju tabletes un notēlojot pašnāvības mēģinājumu. Maikls un Elza paslēpjas ķīniešu kvartāla teātrī. Izliekoties, ka viņi skatās lugu, Maikls saprot, ka Elza nogalināja Grisbiju. Kad ierodas Elzas ķīniešu draugi, Maikls no iedzertajām tabletēm zaudē samaņu. Viņu aizved uz tukšu atrakciju parku. Tur viņš pamostas un saprot, ka Grisbijs un Elza bija plānojuši noslepkavot Banisteru un notiesāt viņu par noziegumu, taču Brūma līdzdalība izjauca shēmu un Elzai bija jānogalina Grisbijs, lai aizsargātu sevi.
Filmas noslēgumā, kas norisinās spoguļu zālē, Maikls ir liecinieks tam kā Elzu nāvējoši ievaino, bet Banisters nogalina. Ignorējot Elzas lūgumus glābt viņas dzīvību, Maikls novēršas un aiziet, pieņemot, ka notikumi, kas risinājušies kopš tiesas, atbrīvos viņu no jebkādām apsūdzībām.
Kinžal
H-47М2 Kinžal ( — "duncis") ir Krievijas Federācijas Bruņoto spēku tāla darbības rādiusa virsskaņas ballistisko raķešu gaiss-zeme 9-С-7760 palaišanas komplekss, kas izstrādāts līdz 2017. gadam. Kinžal var palaist no virsskaņas iznīcinātājiem MiG-31K vai stratēģiskajiem bumbvedējiem Tu-22M3.
Uzbrukumi Ukrainai
Krievija raķetes Kinžal izmantoja Ukrainas pilsētu apšaudei 2022. gada iebrukuma laikā, pirmo reizi izmantojot šo ieroci raķešu uzbrukumā Deļatinai. Naktī uz 4. maiju Ukrainas spēki ap 2.30 ar pretgaisa aizsardzības sistēmu Patriot notrieca Kinžal debesīs virs Kijivas. 16. jūnijā Ukrainas pretgaisa aizsardzības spēki pie Kijivas notrieca sešas virsskaņas ballistiskās raķetes Kinžal.
Latvijas Republikas sociālo lietu valsts ministru uzskaitījums
Šajā uzskaitījumā apkopoti Latvijas Republikas sociālo lietu valsts ministri, kas bija Latvijas Republikas Ministru kabineta locekļi. Šis amats pastāvēja no 1994. gada līdz 1995. gadam.
30px Latvijas Republika (1991 — mūsdienas) 30px
{{legend| #C6930A | Tēvzemei un Brīvībai |border=1px solid #AAAAAA}} {{legend| #87CEEB | Latvijas Ceļš |border=1px solid #AAAAAA}}
Piparmētra (filma)
"Piparmētra" (en) ir 2018. gada ASV trillera filma, kuras režisors ir Pjērs Morels. Filmā galvenās lomas atveido Dženifere Gārnere, Džons Ortiss, Džons Galahers jaunākais, Huans Pablo Raba un Taisons Riters.
Filma stāsta par sievieti, kura kļūst par atriebīgu taisnības cīnītāju, kad tiek nogalināti viņas vīrs un meita.
Filmas "Piparmētra" pirmizrāde notika. Filma nopelnīja 53 miljonus ASV dolāru un saņēma galvenokārt negatīvas kritiķu atsauksmes. Tīmekļa vietnē Rotten Tomatoes filmai ir 13% vērtējums.
1179. gads
1179. bija parastais gads, kas pēc Jūlija kalendāra sākās pirmdienā.
Horola
Horola (uk) ir pilsēta Ukrainas vidienē, Poltavas apgabala Lubnu rajonā. Izvietojusies apgabala vidusdaļā Rudkas upītes krastos netālu no tās ietekas Horolas upē 98 km no apgabala centra Poltavas. Līdz 2020. gadam rajona centrs.
1178. gads
1178. bija parastais gads, kas pēc Jūlija kalendāra sākās svētdienā.
Moše Dajans
Moše Dajans (ivritā: משה דיין‏‎, 1915–1981) bija Izraēlas karavadonis un valstsvīrs. Ģenerālleitnants, Izraēlas aizsardzības ministrs (1967–1974) Sešu dienu kara un Salīdzināšanas dienas kara laikā. Kneseta deputāts (1959–1981).
Dzīves gājums
Moše Dajans dzimis 1915. gada 20. maijā kibucu Dganijā, Palestīnā, Dvoras Zatulovskas un Šmuela Kitaigorodska ģimenē, kuri bija dzimuši Krievijas Impērijā.
Izraēlas Neatkarības kara laikā majors Dajans izcēlās Dganijas aizsardzībā no 14. līdz 19. maijam, kad viņam izdevās apturēt Sīrijas karaspēka virzību. Augustā viņš tika iecelts par Jeruzalemes frontes komandieri.
No 1950. līdz 1953. gadam Moše Dajans komandēja Izraēlas Dienvidu un pēc tam Ziemeļu militāro apgabalu, mācījās Augstākajā virsnieku skolā Lielbritānijā, vadīja Ģenerālštāba Operāciju departamentu.
No 1953. līdz 1958. gadam — Izraēlas Aizsardzības spēku ģenerālštāba priekšnieks. Šajā amatā viņam bija galvenā loma operācijas Kadeša (Suecas krīze) plānošanā, kas bija izcili veiksmīga.
1959. gadā viņš tika ievēlēts par Kneseta deputātu. 1966. gadā strādāja par kara korespondentu Dienvidvjetnamā Vjetnamas kara laikā.
No 1967. līdz 1974. gadam Dajans bija Izraēlas aizsardzības ministrs. Patiesībā Dajanam bija maz laika, lai būtiski ietekmētu Sešu dienu kara plānošanu un gaitu. Būdams aizsardzības ministrs, viņš kopā ar valdības priekšsēdētāju Goldu Meiru bija atbildīgs par sāpīgajiem zaudējumiem kara laikā, jo noraidīja Ģenerālštāba priekšlikumu mobilizēt armiju un veikt preventīvu triecienu.
Neraugoties uz viņa kaujinieka reputāciju, daudzi Dajana centieni valdībā bija vērsti uz vienošanos slēgšanu ar kaimiņvalstīm arābu valstīm. Atbalstīja palestīniešu arābu autonomiju, nepiešķirot viņiem neatkarību.
1978.–1979. gadā bija ārlietu ministrs.
Miris 1981. gada 16. oktobrī no sirdslēkmes.
Fakti
Brīvi pārvaldīja ivritu, arābu un angļu valodu.
Igors Samušonoks
Igors Samušonoks (dzimis ) ir bijušais Latvijas brīvās cīņas cīkstonis, desmitkārtējs Latvijas čempions, 2000. gada vasaras olimpisko spēļu dalībnieks.
I. Samušonoks ir beidzis Rīgas 89.vidusskolu un LSPA (1994). Ar cīņas sportu sācis nodarboties 1982. gadā.
Latvijas Republikas zvejniecības valsts ministru uzskaitījums
Šajā uzskaitījumā apkopoti Latvijas Republika zvejniecības valsts ministri, kas bija Latvijas Republikas Ministru kabineta locekļi. Šis amats pastāvēja no 1995. gada līdz 1997. gadam. Valsts ministri atradās Zemkopības ministrijas pārvaldībā.
Uzskaitījums
{{legend| #DDDDDD | Bez partijas / Neatkarīgais |border=1px solid #AAAAAA}}
Frīdrihs Mēnijs
Frīdrihs Mēnius, arī Frīdrihs Meins (la arī Solomonus Majus Menius ; dzimis ap 1593. gadu Pomerānijā, miris 1659. gadā ) bija Zviedru Vidzemes tiesībzinātnieks, vēsturnieks, Tērbatas Gustava akadēmijas profesors, alķīmiķis, 1632. gadā pirmais drukātā materiālā publicējis tautasdziesmu latviešu valodā.
Pieļauj, ka Mēnijs runājis arī latviski un daudzmaz pārzinājis latviešu dzīves apstākļus un sadzīves tradīcijas.